EkBass/fiwiki-20250220-pages-articles huggingface dataset:
Tee Set

Tee Set oli vuonna 1966 perustettu hollantilainen popyhtye. Yhtye levytti vuonna 1969 singlen Ma Belle Amie, joka myi Alankomaissa yli 100.000 kappalettahttps://www.allmusic.com/artist/the-tee-set-mn0000565609. Seuraavana vuonna yhtye julkaisi saman nimisen albumin Yhdysvalloissa, joka ylsi Billboard 200 listalla sijalle 158. Singleä sen sijaan myytiin yli miljoona kappaletta ja se nousi parhaimmillaan singlelistan sijalle viisi. Suomessa yhtyeen tunnetuin hitti on Chrisse Johanssonin kääntämä ja muun muassa Frederikin esittämä Linda Linda. == Jäsenet == * Peter Tetteroo – laulu * Dihl Bennick – kitara, huilu, banjo * Ray Fenwick – kitara * Ferry Lever – kitara * Franklin Madjid – basso * Joop Blom – rummut * Hans van Eijck – koskettimet Yhtyeen keulakuva Peter Tetteroo kuoli syyskuussa 2002 55-vuotiaana sairastettuaan maksasyöpää.http://thedeadrockstarsclub.com/2002b.html ==Lähteet== Luokka:Alankomaalaiset popyhtyeet
Epoo (Porvoo)

Epoo () on kylä Porvoossa entisen Porvoon maalaiskunnan alueella. Se sijaitsee Porvoon keskustaajamasta kaakkoon. Kylän halki kulkeva yhdystie 1552 vie Epoosta etelään Pellinkiin ja länteen Porvoon keskustaa kohti. Kylässä sijaitsee Epoon kouluEpoon koulu . Epoo on rekisterikylä, jonka rekisterinumero on 410. ==Lähteet== Luokka:Porvoon kylät
Vitold Polonski

Vitold Alfonsovitš Polonski (, 1879 Moskova – 5. tammikuuta 1919 Odessa) oli venäläinen näyttelijä. Vitold Polonski opiskeli Tsarskoje Selon keisarillisessa lukiossa ja valmistui vuonna 1907 Moskovan teatteriopistosta. Hän työskenteli vuoteen 1916 saakka Malyi-teatterissa. Polonski oli myös yksi aikansa suosituimmista venäläisistä elokuvanäyttelijöistä. Hänen ensimmäinen roolinsa oli ruhtinas Andrei Nataša Rostovassa vuonna 1915. Polonski esitti elokuvissa yleensä ylhäisöön kuuluvia ensirakastajia. Polonski oli naimisissa kahdesti, ensin näyttelijä Vera Pašennajan kanssa. Toisesta avioliitosta näyttelijä Olga Gladkovan kanssa syntyi tytär Veronika Polonskaja, josta myös tuli näyttelijä. Polonski kuoli ruokamyrkytykseen ollessaan muiden elokuvatähtien kanssa kuvausmatkalla Venäjän sisällissodan aikana Odessassa. == Elokuvia == * Kuoleman jälkeen, 1915 * Rakkauden korkea veisu, 1915 * Elämä elämästä, 1916 * Kangastuksia, 1916 == Lähteet == == Aiheesta muualla == * Luokka:Venäläiset näyttelijät Luokka:Vuonna 1879 syntyneet Luokka:Vuonna 1919 kuolleet
Osip Runitš

pienoiskuva|Osip Runitš (oikealla) ja Vera HolodnajaOsip Iljitš Runitš (, oikealta sukunimeltään Fradkin, Фрадкин; 1889 – 6. huhtikuuta 1947 Johannesburg) oli venäläinen näyttelijä. Osip Runitš työskenteli Moskovan draamateatterissa ja alkoi vuonna 1914 näytellä myös elokuvissa. Venäjän sisällissodan aikana hän matkusti kuvausmatkalle Odessaan. Runitš siirtyi vuonna 1919 Italiaan, vuonna 1920 Berliiniin ja vuonna 1925 Pariisiin. Työskenneltyään elokuvissa hän palasi näyttämölle vuonna 1926 Riian venäläisessä ja juutalaisessa teatterissa. Vuonna 1939 Runitš matkusti Etelä- Afrikkaan, jossa hän työskenteli muun muassa juutalaisessa teatterissa. == Elokuvia == * Rakkauden korkea veisu, 1915 == Lähteet == == Aiheesta muualla == * Luokka:Venäläiset näyttelijät Luokka:Vuonna 1889 syntyneet Luokka:Vuonna 1947 kuolleet
Luettelo Suomen kuntamuutoksista

Luettelo Suomen kuntamuutoksista voi tarkoittaa seuraavia asioita: ==Uusien kuntien perustamiset== * Luettelo Suomen kaupungeista perustamisvuoden mukaan (kaupunkien perustamiset) * Luettelo Suomen kauppaloista (kauppaloiden perustamiset ja lakkauttamiset) * Luettelo Suomen kunnista perustamisvuoden mukaan (muiden kuntien kuin kaupunkien ja kauppaloiden perustamiset) * Taajaväkinen yhdyskunta (taajaväkisten yhdyskuntien perustamiset ja lakkauttamiset) ==Kuntaliitokset, osakuntaliitokset, nimenmuutokset, vaihdot läänistä ja maakunnasta toiseen== * Luovutetut alueet (alueluovutusten vuoksi lakkautetut kunnat) * Kuntaliitos Suomessa (kokonaisten kuntien liitokset) * Luettelo osakuntaliitoksista Suomessa (osakuntaliitokset) * Luettelo Suomen kuntien nimenmuutoksista (nimenmuutokset) * Luettelo Suomen kuntien vaihdoista läänistä ja maakunnasta toiseen (läänin ja maakunnan vaihdot) * Luettelo Suomen ruotsin- ja kaksikielisistä kunnista (kielisuhteiden muutokset) ==Paikallishallinto ennen vuotta 1865== * Luettelo Suomen kirkkopitäjistä
Aseman koulu (Urjala)

Aseman koulu on Urjalassa toimiva alakoulu. Koulussa oli syyskuussa 2022 109 oppilasta ja sen rehtorina toimii Mervi Lumia. Koulun kanssa samoissa tiloissa toimivat myös esiopetus sekä päiväkoti.ASEMAN KOULU Koulu perustettiin vuonna 1900. == Lähteet == * Forssan Lehti: Urjalassa ollaan tyytyväisiä tehtyihin päätöksiin - Aseman koulu yhä kysymysmerkki * Yle: Urjala saattaa lakkauttaa kaikki nykyiset koulunsa === Viitteet === Luokka:Suomen peruskoulut Luokka:Urjala
Executive Outcomes

Executive Outcomes oli palkka-armeija, jonka Etelä-Afrikan puolustusvoimien entinen everstiluutnantti Eeben Barlow perusti vuonna 1989. Siitä tuli myöhemmin osa eteläafrikkalaista holdingyhtiötä nimeltä Strategic Resource Corporation. ==Lähteet== Luokka:Eteläafrikkalaiset yritykset Luokka:Puolisotilaalliset järjestöt Luokka:Sierra Leonen sisällissota Luokka:Vartiointiliikkeet
Andrei Makejev

Andrei Genijevitš Makejev (, 3. helmikuuta 1952 Petroskoi, Karjalais- suomalainen SNT – 13. syyskuuta 2021 Pietari, Venäjä) oli Neuvostoliittoa edustanut koripalloilija ja olympiamitalisti. == Elämä ja urheilu-ura == Makejev voitti Neuvostoliiton miesten maajoukkueessa olympiapronssia Montréalissa 1976. Neuvostoliiton alle 18-vuotiaiden maajoukkueessa hän voitti ikäluokan Euroopan mestaruuden Kreikassa 1970. Seuratasolla Makejev edusti Leningradin Spartakia jossa voitti Neuvostoliiton mestaruuden vuonna 1975 ja kahdeksan himmeämpää mitalia miesten pääsarjasta. Hän voitti Spartakissa myös Neuvostoliiton cup-mestaruuden sekä vuosina 1973 ja 1975 Euroopan cup- voittajien cupin mestaruuden. Pelaajauransa jälkeen Makejev toimi valmentajana naisten koripallossa ja pyörätuolikoripallossa. Jälkimmäisessä hän voitti useita Venäjän mestaruuksia ja valmensi myös Venäjän miesten maajoukkuetta. Makejev kuoli Pietarissa 69-vuotiaana 13. syyskuuta 2021.https://www.fbp.ru/news/federacziya/2021/09/13/skonchalsya-andrej- genievich-makeev/Olympedia == Lähteet == * === Viitteet === == Aiheesta muualla == * Luokka:Neuvostoliittolaiset koripalloilijat Luokka:Neuvostoliittolaiset olympiamitalistit Luokka:Vuonna 1952 syntyneet Luokka:Vuonna 2021 kuolleet
Vladimir Arzamaskov

Vladimir Ivanovitš Arzamaskov (, 7. huhtikuuta 1951 Stalingrad, Venäjän SFNT – elokuu 1986) oli koripalloilija, joka edusti maajoukkuetasolla Neuvostoliittoa. Miesten maajoukkuekilpailuissa Arzamaskov edusti Neuvostoliittoa, jonka pelaajana hän voitti olympiapronssia Montréalissa 1976Olympics at Sports-Reference.com ja EM-hopeaa Belgiassa 1977http://www.linguasport.com/baloncesto/internacional/eurobasket/1977_LIEGE_SQUADS.htm. == Lähteet == * Vladimir Arzamaskov Bio, Stats, and Results Olympics at Sports-Reference.com === Viitteet === == Aiheesta muualla == * Profiili FIBA Archive Luokka:Neuvostoliittolaiset koripalloilijat Luokka:Neuvostoliittolaiset olympiamitalistit Luokka:Vuonna 1951 syntyneet Luokka:Vuonna 1986 kuolleet
Juankoski (kaupunginosa)

Juankoski on Kuopion 70. kaupunginosa, joka on muodostettu vuoden 2017 kuntaliitoksen jälkeen aiemman Juankosken kaupungin keskustaajamasta. Juankosken kaupunginosa sijaitsee maanteitse 62 kilometriä Kuopion keskustasta koilliseen. Tilastokeskuksen mukaan Juankosken kirkonseutu -nimisen taajaman pinta-ala oli 6,31 neliökilometriä ja siellä asui vuoden 2016 lopussa yhteensä 2 066 ihmistä. Kyseessä on Kuopion kolmanneksi suurin taajama Kuopion ja Nilsiän keskustaajamien jälkeen. On todettava, ettei Tilastokeskuksen taajaman maantieteellinen rajaus näy tilastoarvosta eikä välttämättä ole yhtenevä Kuopion Juankosken kaupunginosan rajojen kanssa. Kaikkiaan Juankosken väkiluku (aiemman kunnan alue) on vajaa 5 000. Kuopion Juankosken kaupunginosassa sijaitsevat muun muassa Juankosken päiväkoti, Juantehtaan koulu (alakoulu), Juankosken koulu (yläkoulu), Juankosken lukio, Juankosken lähikirjasto, Juicen tori, Juankosken linja-autoasema, aiempi Juankosken rautatieasema, Juankosken terveysasema, Juankosken paloasema, Juankosken kirkko, Juankosken vanha kirkko, Juankosken tehtaan ja työväen museo Masuuni Brunou ja Savon Voiman Juankosken voimalaitos. Juankosken keskustaajamassa on myös monia kauppoja ja muita kaupallisia palveluja. == Lähteet == * Luokka:Suomen entiset kuntakeskukset Luokka:Suomen kirkonkylät Luokka:Kuopion taajamat
Nilsiä (kaupunginosa)

Nilsiä on Kuopion 50. kaupunginosa, joka on muodostettu vuoden 2013 kuntaliitoksen seurauksena aiemmasta Nilsiän kaupungin keskustaajamasta. Tilastollisen taajaman nimi on Nilsiän keskustaajama. Se sijaitsee maanteitse 55 kilometriä Kuopion keskustasta koilliseen. Tilastokeskuksen aineiston mukaan Nilsiän keskustaajaman pinta-ala oli 7,49 neliökilometriä ja siellä asui vuoden 2018 lopussa yhteensä 2 972 ihmistä. Tilastokeskuksen taajamarajaus ei aivan vastaa Kuopion hieman varhaisempaa tulkintaa Nilsiän keskustan rajoista ja väkiluvusta. Kuopion mukaan Nilsiän aiemman kunnan väkiluku on noin 6 500, joista kuntakeskuksessa asuu noin 3 800 henkeä. Nilsiän keskustaajamassa sijaitsee muun muassa neuvola, useita päiväkoteja, Nilsiän yhtenäiskoulu, Nilsiän lukio, Nilsiän kirjasto, asukastupa Leivontupa, Nilsiän terveysasema, Nilsiän kirkko, Nilsiän ortodoksinen kirkko (Pyhän Johannes Kastajan kirkko) ja Nilsiän paloasema. Nilsiässä on useita kauppoja ja monia muita kaupallisia palveluja. == Lähteet == * Luokka:Suomen kirkonkylät Luokka:Suomen entiset kuntakeskukset Luokka:Kuopion taajamat
Abraham Polonsky

Abraham Polonsky (5. joulukuuta 1910 – 26. lokakuuta 1999) oli yhdysvaltalainen elokuvaohjaaja, -käsikirjoittaja, elokuvakouluttaja ja kirjailija. Lakimieskoulutuksen saanut juutalaisälykkö menestyi 1940-luvun lopulla käsikirjoittajana ja ohjaajana ja sai Oscar-ehdokkuuden käsikirjoituksestaan nyrkkeilyaiheiseen elokuvaan Verta ja kultaa (Body and Soul, 1947). Hänen esikoisohjaustaan, vedonlyöntibisneksestä kertovaa film noiria Pahan pauloissa (Force of Evil, 1948) pidetään myös suuressa arvossa: se on valittu Yhdysvaltojen National Film Registryn kokoelmiin. Näiden elokuvien jälkeen Polonsky joutui 17 vuodeksi Hollywoodin mustalle listalle kommunistiksi epäiltynä. Robert Wisen ohjaaman elokuvan He pakenivat huomispäivää (1959) ja eräitä muita käsikirjoituksia Polonsky teki salanimillä. Hän käsikirjoitti ja ohjasi vielä muutaman elokuvan 1960- ja 1970-luvulla. Polonsky opetti elokuva-alaa muun muassa Etelä-Kalifornian yliopistossa ja Kalifornian osavaltionyliopiston Northridgen kampuksella. Hän julkaisi kymmenkunta esseekokoelmaa ja pari romaania. ==Filmografia== * Verta ja kultaa (Body and Soul, käsikirjoitus, ohj. Robert Rossen, 1947) * Pahan pauloissa (Force of Evil, käsikirjoitus ja ohjaus, 1948) * ”Medal for Mirko” (tv-sarjan Meritie jakso, 1964, ohjaus) * Säälimättömät (Madigan, käsikirjoitus, ohj. Don Siegel, 1968) * Tapan sinut, Willie Boy (Tell Them Willie Boy Is Here, käsikirjoitus ja ohjaus, 1969) * Hevosvarkaat (Romance of a Horsethief, ohjaus, 1971) * Atlantin pikajuna (Avalanche Express, käsikirjoitus, ohj. Mark Robson, 1979) ==Lähteet== ==Kirjallisuutta== *von Bagh, Peter: ”Tutkijasta tekijäksi – Abraham Polonskyn haastattelu”, Filmihullu 3/1991 * Salo, Matti: Musta käytävä : Abraham Polonskyn pitkä vaellus; esipuhe Abraham Polonsky, Suomen elokuva-arkisto: VAPK-kustannus, 1991. ISBN 951-37-0576-5. Luokka:Yhdysvaltalaiset elokuvaohjaajat Luokka:Yhdysvaltalaiset elokuvakäsikirjoittajat Luokka:Vuonna 1910 syntyneet Luokka:Vuonna 1999 kuolleet Luokka:Hollywoodin musta lista
Erika Sirola

Erika Sirola (s. 1998) on kanadalais-suomalainen laulaja ja lauluntekijä. Hän on kirjoittanut ja esiintynyt kansainvälisesti muun muassa Robin Schulzin ja Kaskaden kappaleilla. Hän asuu Espoossa ja hänen äitinsä on kanadalainen ja isä suomalainen. Sirola puhuu suomen lisäksi englantia, ranskaa ja ruotsia. == Ura == Sirolan ura musiikin parissa alkoi varsinaisesti 13-vuotiaana, kun hän meni yläasteen taksvärkkipäiväksi Kaiku Entertainmentiin ja esitti tuottaja Jurek Reunamäelle oman kappaleensa, jonka oli muutama päivä aiemmin säveltänyt ja sanoittanut. Noin viikkoa myöhemmin hän allekirjoitti levytyssopimuksen ja aloitti pitkän kehittymisprosessin tehden yhteistyötä muun muassa Teemu Brunilan kanssa. Kansainvälisen IB-lukion aikana Erikan musiikkiura jäi tauolle, kunnes 18-vuotiaana hän sai muun muassa Rihannaa ja Jay Z:tä edustavalta lakimieheltä Edward Shapirolta Instagram-viestin. Viestissä Shapiro kertoi kuulleensa tämän äänen "Speechless"-kappaleen demossa. Keskusteltuaan pitkään Shapiron kanssa Erika lensi ylioppilaskirjoitustensa jälkeen Los Angelesiin keskustelemaan musiikintuotannosta. Kesällä 2017 Sirola lensi Los Angelesiin amerikkalaisen DJ:n Kaskaden pyynnöstä. Kaskade oli pyytänyt Sirolan kirjoittamaan tälle musiikkia. Lopputuloksena oli Kaskaden 2017 joululevyn kaksi kappaletta, "Deck The Halls" ja "Holy Night". Syksyllä 2024 Sirola päätyi tahtomattaan vierailevaksi laulajaksi KSI:n kappaleeseen Dirty, ja lopulta hänet kirjattiin kappaleen tietoihin nimellä Peikko (trolli). Erika on valmistellut omaa albumiaan Euroopassa ja Yhdysvalloissa. == Julkaisut == * Robin Schulz feat. Erika Sirola - Speechless (2018) * DIMA feat. Erika Sirola – Sleep (2018) * Kaskade – Deck the Halls (feat. Erika Sirola) (2017) * Kaskade – Holy Night (feat. Erika Sirola) (2017) == Lähteet == Luokka:Suomalaiset laulajat Luokka:Elävät henkilöt
Esko Lehesmaa

Esko (Ego) Lehesmaa (14. tammikuuta 1933 Viipuri – 4. elokuuta 1996 Espoo) oli suomalainen arkkitehti.Arkkitehti Esko Lehesmaa, Helsingin Sanomat Kuolleita 21.8.1996 Hänen vanhempansa olivat näyttelijät Arvo Lehesmaa ja Aino-Inkeri Notkola. Artikkeli: Aino-Inkeri Notkola, Kuka kukin on. Otava (Projekt Runeberg) == Rakennuksia == * Suomalaisen Pursiseuran seura- ja toimistorakennukset, Sirpalesaari, Helsinki 1963 * Kuuden kerrostalon ryhmä, Hilapellontie, Konala, Helsinki 1969–1970 Konalan kotikaupunkipolut 15. Hilapellontien retrotalot == Kirjallista tuotantoa == * Purjehtijan kirja; suom. Eero Mänttäri; suomal. laitoksen toim. Esko Lehesmaa; valokuvat Bengt Westlund; piirrokset Erling Röising ja Esko Lehesmaa. Otava 1971 * Helsinki: architectural map guide, Helsinki and surroundings, 18th, 19th and 20th century buildings; tekijät Esko Lehesmaa ja Matti K. Mäkinen. Arkkitehti, Finnish Architectural Review, Helsinki 1975 * 79 finnischer Wohnungsbau. Vammala 1979 * Julkisivut ja katto: opas, joka selvittää julkisivujen suunnittelun periaatteita, niihin käytettyjä materiaaleja sekä ovien ja ikkunoiden hankkimista pientaloon; kirj. Esko Lehesmaa, Mauno Nousiainen; piirtäjä Eva Erat. Suomen asuntotietojärjestelmä. Tarvikevalintaoppaat 3. Tietopuu, Helsinki 1984, 2. laaj. painos 1986 * Rakennuksen runko ja julkisivut: opas rakennuksen runko- ja vesikattorakenteisiin kuuluvista osista sekä niiden lujuudesta, energiataloudesta, ääneneristävyydestä, palontorjunnasta ja muutosmahdollisuuksista; kirj. Dick Björkholtz, Esko Lehesmaa ja Mauno Nousiainen. 4. tark. painos Tietopuu, Espoo 1987, ilmestyi myös osana teosta Rakentajan peruskirja. Tietopuu, Espoo 1987 * Suomalainen pursiseura 1913-1988; kirj. Yrjö Kaukiainen, Esko Lehesmaa, Pirkko Leino- Kaukiainen. Suomalainen pursiseura, Helsinki 1988 == Suomennoksia == * Francis Chichester: Yksin maapallon ympäri; engl. alkuteoksesta Gipsy Moth circles the world suom. Esko Lehesmaa ja Osmo Mäkeläinen. Tammi 1968 == Lähteet == Luokka:Suomalaiset arkkitehdit Luokka:Vuonna 1933 syntyneet Luokka:Vuonna 1996 kuolleet
NRP Foca (1917)

NRP Foca oli Portugalin laivaston vuonna 1917 vesillelaskettu Foca-luokan sukellusvene. == Valmistus == Alus tilattiin La Speziasta, missä köli laskettiin 1915. Alus laskettiin vesille 18. huhtikuuta 1917.Gardiner, Robert s. 374 == Palvelus == Alus poistettiin laivastoluettelosta vuonna 1935. == Lähteet == * === Viitteet === Luokka:Foca-luokan sukellusveneet (Portugali)
NRP Golfinho (1917)

NRP Golfinho oli Portugalin laivaston vuonna 1917 vesillelaskettu Foca-luokan sukellusvene. == Valmistus == Alus tilattiin La Speziasta, missä köli laskettiin 1915. Alus laskettiin vesille 1917.Gardiner, Robert s. 374 == Palvelus == Alus poistettiin laivastoluettelosta vuonna 1934. == Lähteet == * === Viitteet === Luokka:Foca-luokan sukellusveneet (Portugali)
NRP Hidra (1917)

NRP Hidra oli Portugalin laivaston vuonna 1917 vesillelaskettu Foca-luokan sukellusvene. == Valmistus == Alus tilattiin La Speziasta, missä köli laskettiin 1915. Alus laskettiin vesille 9. syyskuuta 1917.Gardiner, Robert s. 374 == Palvelus == Alus poistettiin laivastoluettelosta vuonna 1935. == Lähteet == * === Viitteet === Luokka:Foca-luokan sukellusveneet (Portugali)
Portugalin merijalkaväki

Portugalin merijalkaväki () on Portugalin laivaston alainen jalkaväkiosasto, joka on erikoistunut maihinnoususotatoimiin, rannikkotiedusteluun, epätavanomaiseen sodankäyntiin, sissisodankäyntiin, erilaisiin iskuihin, mereltä tehtäviin iskuihin ja alusten valtaukseen. Merijalkaväki on eliittijoukko-osasto, joka on nopean toiminnan joukkona varustettu kevyeksi jalkaväeksi. == Historia == Merijalkaväen suorana edeltäjänä pidetään vuonna 1618 perustettua Portugalin kuninkaallisen laivaston rykmenttiä. == Organisaatio == Vuodesta 2015 alkaen merijalkaväkeen ovat kuuluneet esikunta, kaksi pataljoonaa, erikoisosasto sekä huolto- ja tukiosat. Lisäksi merijalkaväkeen kuuluu koulutusyksikkö. *
Valasikloviiri

Valasikloviiri (C13H20N6O4) on nukleosidianalogeihin kuuluva heterosyklinen orgaaninen yhdiste. Lääketieteessä sitä käytetään herpesviruksien aiheuttamien infektioiden hoitamiseen. Valasikloviiri on rakenteeltaan asikloviirin ja valiinin esteri. ==Ominaisuudet ja käyttö== Valasikloviiri on aihiolääke ja ihmisen elimistössä se hydrolysoituu entsymaattisesti asikloviiriksi, joka on varsinainen aktiivinen yhdiste. Asikloviiri estää virusten DNA- polymeraasientsyymiä. Valasikloviiri imeytyy parammin kuin asikloviiri ja on siksi tehokkaampaa. Yhdistettä käyteään muun muassa Herpes simplex-, Varicella-zoster- ja sytomegalovirusten aiheuttamien infektioiden esimerkiksi vyöruusun hoitoon.Ramachandra S. Hosmane: Antiviral Agents, Kirk-Othmer Encyclopedia of Chemical Technology, John Wiley & Sons, New York, 2003. Viitattu 10.8.2018. Valasikloviiri on hyvin siedetty lääkeaine. Mahdollisia haittavaikutuksia ovat pääkipu, oksentelu ja ripuli. Immuunivasteeltaan alentuneille potilaille valasikloviiri saattaa suurina annoksina aiheuttaa luuydinkatoa. Valasikloviiriä valmistetaan asikloviirin ja valiinijohdannaisen esimerkiksi N-bentsyylivaliinin välisellä reaktiolla, jossa muodostuu esteri. Lopuksi suojaryhmänä toimiva bentsyyliryhmä poistetaan vedyttämällä. ==Lähteet== Luokka:Viruslääkkeet Luokka:Aihiolääkkeet
3362 Khufu

3362 Khufu on Maan lähelle tuleva asteroidi. Sen löysivät R. Scott Dunbar ja Maria A. Barucci 30. elokuuta 1984 Palomarin observatoriosta, joka sijaitsee San Diegon piirikunnassa, Kaliforniassa. Se on nimetty Egyptiläisen faaraon, Khufun, mukaan. Khufu oli neljäs Aten-asteroidi joka numeroitiin. 3362 Khufu on mahdollisesti vaarallinen asteroidi eli PHA (engl. "potentially hazardous asteroid") koska sen MOID (Minimum orbit intersection distance) on vähemmän kuin 0,05 AU ja sen halkaisija on enemmän kuin 150 metriä. Maapallon MOID on 0,0135 AU (2 020 000 km; 1 250 000 mi). Sen kiertorata on hyvin tiedetty. Khufu ylittää Marsin, Maapallon ja Venuksen kiertoradat, ja tulee lähelle Merkuriusta. == Lähteet == Luokka:Aten-asteroidit
3554 Amun

3554 Amun on M-tyyppinen Aten-asteroidi ja sen kiertorata risteää Venuksen kiertotoradan. Amun on pienin M-tyypin asteroidi. Sen löysivät Carolyn ja Eugene Shoemaker 4. maaliskuuta 1986 Palomarin observatoriosta. Sen arvioitu halkaisija on 2 kilometriä. Amun oli viides Aten-asteroidi joka numeroitiin. Amunia ennen pidettiin metallisena, koska sillä on M-tyyppinen spektri. Mining the Sky: Untold Riches from the Asteroids, Comets, and Planets-kirjassa, tähtitieteilijä John S. Lewis laski sen arvoksi noin $20 biljoonaa. (6178) 1986 DA on toinen M-tyyppinen NEO (near-Earth asteroid) joka on metallinen. Amun lähestyy Venusta. Vuonna 2103 sen kiertorata tulee olemaan noin 10 gigametriä Venuksesta. == Lähteet == == Aiheesta muualla == * Luokka:Aten- asteroidit
Olli-Matti Wahlström

Olli-Matti Wahlström (s. noin 1981) on joensuulaislähtöinen rumpali, joka on soittanut vuodesta 2012 CMX-yhtyeessä. Hän on soittanut myös yhtyeissä 51koodia, Kumikameli, Pool ja Pavians. == Lähteet == Luokka:CMX Luokka:Suomalaiset rumpalit Luokka:Suomalaiset rockmuusikot Luokka:1980-luvulla syntyneet Luokka:Elävät henkilöt
Ossi Hiisiö

Ossi Juhani Hiisiö (1. toukokuuta 1931 Tampere – 4. joulukuuta 2023 Helsinki)Kuolinilmoitus. Helsingin Sanomat 14.1.2024, s. B 23. oli suomalainen toimittaja ja tietokirjailija. Työläisperheeseen syntyneen Hiisiön isä kuoli nuorena ja poika hankki taskurahoja muun muassa myymällä lehtiä junissa. Vähävarainen mutta lahjakkaaksi havaittu oppilas pääsi stipendin turvin opiskelemaan sosiaalipolitiikkaa Helsingin yliopiston valtiotieteelliseen tiedekuntaan ja valmistui valtiotieteen maisteriksi. Opiskelunsa myötä ja taustansa vuoksi Hiisiö kiinnostui yhteiskunnallisesta vaikuttamisesta, jota hän toteutti 1960-luvulla esimerkiksi Elanto-lehden päätoimittajana. Hän kirjoitti myös pakinoita nimimerkeillä Ossi Jussio ja Pasi Anssi sekä loi tietokirjoja ja työskenteli urallaan Yleisradiossa yhteiskunnallisten ohjelmien toimittajana ja tuottajana 1970-luvulta 1990-luvulle. Eläkkeelle jäätyään Hiisiö muutti elämänkumppaninsa kanssa vuosiksi Portugaliin ja toimi paikallisten lehtien avustajana. Suomeen palattuaan he tekivät junamatkoja Eurooppaan, vierailivat Madeiralla ja tutustuivat eri maiden kylpylöihin. == Teoksia == * Konttorissa ja myyntityössä : esitietoja myynti- ja konttorialan palvelukseen aikoville. Julkaisu / Kulkulaitosten ja yleisten töiden ministeriö, ammatinvalinnanohjaustoimisto 9. Helsinki 1958, 3. tarkistettu painos 1961 * Omalle uralle : kansalaiskoulun ammatinvalinnan oppikirja ; laatineet Ossi Hiisiö ja Matti Luoma ; opetusopillinen muokkaus Valle Ojaniemi ja Veikko Kiuru ; kuvitus Olavi Hurmerinta. Valistus, Helsinki 1958, 7. painos 1962 * Tehtaassa ja työpajassa : esitietoja teollisuuden ja käsityön palvelukseen aikoville. Julkaisu / Kulkulaitosten ja yleisten töiden ministeriö, ammatinvalinnanohjaustoimisto 8. Helsinki 1958, 3. tarkistettu painos 1962 * Kenialaisia ; kuvat kirjoittajan. Tammi 1969 * Tapiola – parempien ihmisten kylä. Tammi 1970 * The cooperative Finns. Kulutusosuuskuntien keskusliitto, Helsinki 1972 * Elämää ohjelmiin : ajatuksia yhteiskuntaohjelmien kehittämisestä : TV 1:n puheenvuoro ; työryhmän puheenjohtaja Ossi Hiisiö. Yleisradio, Helsinki 1978 == Lähteet == Luokka:Suomalaiset toimittajat Luokka:Suomalaiset tietokirjailijat Luokka:Vuonna 1931 syntyneet Luokka:Vuonna 2023 kuolleet
Boann

Boann, jota kutsuttiin myös nimellä Boyne, oli Irlannin kelttiläisessä mytologiassa pyhän Boyne-joen jumalatar. Boann oli rakkauden jumala Aengusin äiti. Aengusin isä puolestaan oli Dagda. Boann, Dagda ja Aengus muodostivat yhden version kelttiläisen mytologian jumalaisesta kolminaisuudesta. == Lähteet == Luokka:Kelttiläiset jumalat Luokka:Jokien jumalat
Armas Nuolivaara

Armas Isak Nuolivaara, sukunimi aik. Venäläinen (23. helmikuuta 1877 Pielavesi – 30. toukokuuta 1951 Tampere) oli suomalainen filosofian tohtori ja lyseon lehtori.Ylioppilasmatrikkeli 1853–1899 Nuolivaaran vanhemmat olivat talollinen Paavo Venäläinen ja Maria Serafia Blom. Hän pääsi ylioppilaaksi Kuopion lyseosta 1899 ja valmistui Helsingin yliopistosta filosofian kandidaatiksi 1907, lisensiaatiksi 1926 ja tohtoriksi 1941. Nuolivaara oli Keski-Savon (Otavan) kansanopiston johtajana 1908–1925 sekä sitten historian vanhempana lehtorina Viipurin klassillisessa lyseossa 1927–1939 ja Tampereen klassillisessa lyseossa 1940–1945. Hän oli myös IKL:n Viipurissa ilmestyneen Karjalan Suunta-lehden päätoimittajana 1933–1936. Armas Nuolivaara oli naimisissa vuodesta 1909 kirjailija Auni Elisabet Hirvensalon (entinen Lagus) kanssa. == Teoksia == * Uskonnonvapaustaistelu Puolassa 1500-luvulla, väitöskirja. Tekijä, Savonlinna 1923 == Lähteet == Luokka:Suomalaiset opettajat Luokka:Suomalaiset päätoimittajat Luokka:Vuonna 1877 syntyneet Luokka:Vuonna 1951 kuolleet
Lehesmaa

Lehesmaa on suomalainen sukunimi seuraavilla henkilöillä: * Arvo Lehesmaa, vuoteen 1928 Nylund (1901–1973), näyttelijä * Esko Lehesmaa (1933–1996), arkkitehti * Aino-Inkeri Notkola, oik. Lehesmaa (1903–1999), näyttelijä Luokka:Luettelot henkilöistä sukunimen mukaan
Uspenskin kirkko

Uspenskin kirkko oli ortodoksinen kirkkorakennus Kontupohjassa Itä-Karjalassa. Vuonna 1774 valmistunut kirkko oli Venäjän Karjalan merkittävimpiä nähtävyyksiä. Se tuhoutui tulipalossa elokuussa 2018. ==Lähteet== == Aiheesta muualla == Luokka:Venäjän kirkot Luokka:Kontupohja Luokka:Venäjän entiset rakennukset ja rakennelmat
Austenland

Austenland on vuonna 2013 ensi-iltansa saanut brittiläis-yhdysvaltalainen romanttinen komediaelokuva. Se perustuu Shannon Halen samannimiseen romaaniin ja sen on tuottanut Stephenie Meyer. Elokuvan pääosassa on Keri Russell. Elokuva kertoo kolmekymppisestä sinkkunaisesta, joka ihailee brittikirjailija Jane Austenia ja on pakkomielteessä tämän romaaniin Ylpeys ja ennakkoluulo. Hän käyttää kaikki elämänsäästönsä ja matkustaa Englantiin Jane Austen -teemakohteeseen, joka on kuin suoraan kirjailijan elinajalta 1800-luvulta. Austenlandissa vieraat myös elävät, pukeutuvat ja käyttäytyvät aikakauden mukaisesti ilman nykyajan teknologiaa ja mukavuuksia. Austenland kuvattiin kesällä 2012 Buckinghamshiren West Wycombe Parkissa. Elokuvan ensi-ilta oli Sundancen elokuvafestivaaleilla tammikuussa 2013. == Näyttelijät == == Lähteet == == Aiheesta muualla == * * * * Luokka:Vuoden 2013 brittiläiset elokuvat Luokka:Vuoden 2013 yhdysvaltalaiset elokuvat Luokka:Brittiläiset romaaneihin perustuvat elokuvat Luokka:Yhdysvaltalaiset romaaneihin perustuvat elokuvat Luokka:Yhdysvaltalaiset romanttiset komediat
Palomäen uimalaitos

Palomäen uimalaitos oli Tampereen Pyynikillä Pyhäjärven rannassa Koulukadun eteläpäässä vuosina 1908–1962 toiminut uimalaitos.Tampereen muitolaatat ja muut muistomerkitTampereen keskustan rantojen käyttö 1700-luvulta lähtien, Tampereen kaupunki Maankäytön suunnittelu 2013, sivu 39 Kesäksi 1908 valmistuneessa uimalaitoksessa oli aluksi erilliset umpinaisen aidan erottamat uima-altaat ja hyppykerrokset naisille ja miehille, tilat oli kuitenkin mahdollista yhdistää näytöksien ja kilpailuiden ajaksi. Myöhemmin tiloja erottanut aita poistettiin kokonaan. Uimalaitosta käyttivät 1904 perustettu Tampereen Uimaseura ja 1919 perustettu Työväen Uimarit. Seurat hoitivat uimalaitosta vuorotellen vuodesta 1925 alkaen ja ne hoitivat myös vuonna 1929 Näsijärven rantaan valmistunutta Rauhaniemen kansankylpylää. Palomäen uimalaitoksen käyttö väheni sen jälkeen kun Tampereelle valmistui 1957 Pyynikin uimahalli. Uimalaitos oli käytössä vuoteen 1962 saakka ja se purettiin talvella 1963. Vuonna 2004 paljastettiin uimalaitoksen entisellä sijaintipaikalla Olli Tasasen tekemä muistokivi ja -laatta. == Lähteet == == Aiheesta muualla == * Palomäen uimalaitos, Veikko Kannisen valokuva 1940- tai 1950-luvulta, Museokeskus Vapriikki (Finna) Luokka:Pyynikki Luokka:Tampereen entiset rakennukset ja rakennelmat Luokka:Suomen uimarannat
Kiirunan uusi kaupungintalo

Kiirunan uusi kaupungintalo rakennettiin, koska Kiirunan kaupunki oli siirrettävä uuteen paikkaan. Lokakuussa 2012 julistettiin suunnittelukilpailu, jonka voittivat syyskuussa 2013 Henning Larsen Architects A/S ehdotuksella "Kristallen".Kiruna kommun, pressmeddelande 13.9.2013 , viitattu 10.8.2018 Rakentamisesta vastasi LKAB, joka luovutti valmiin rakennuksen kunnalle. Uusi kaupungintalo valmistui ja otettiin käyttöön elokuussa 2018. Vanhan kaupungintalon torni siirrettiin vuonna 2017 uuden kaupungintalon luokse. == Lähteet == Luokka:Kiirunan kunta Luokka:Ruotsin kaupungintalot
NRP Corvo (M418)

NRP Corvo (runkonumero M418) oli Portugalin laivaston Corvo-luokan miinanraivaaja. == Valmistus == Alus tilattiin Burger Boatsilta, missä köli laskettiin 18. elokuuta 1953 tunnuksella AM-487. Alus laskettiin vesille 1. huhtikuuta 1954. Yhdysvaltain laivasto luokitteli aluksen uudestaan avomeriraivaajaksi tunnuksella MSO-487 7. helmikuuta 1955. Alus valmistui 3. lokakuuta 1955 ja se luovutettiin Portugalille 23. marraskuuta.navalcovermuseum.org == Palvelus == Alus poistettiin palveluksesta 2. huhtikuuta 1973 Gardiner, Robert s. 322 ja se romutettiin Santanderissa Espanjassa. == Lähteet == * === Viitteet === Luokka:Corvo-luokan miinanraivaajat
Kuoleman jälkeen

Kuoleman jälkeen () on vuonna 1915 valmistunut venäläinen mykkäelokuva. Jevgeni Bauerin ohjaaman melodraaman pääosia esittävät Vera Karalli ja Vitold Polonski. ==Juoni== Nuori tutkija Andrei Bagrov viettää yksinäistä elämää tätinsä kanssa. Opiskelutoveri Tsenin houkuttelee Andrein juhliin, jossa tämä tapaa salaperäisen näyttelijän Zoja Kadminan. Zoja yrittää lähestyä Andreita, mutta tämä torjuu hänet. Ennen seuraavaa esitystä Zoja juo myrkkyä ja kuolee näyttämölle. Kuultuaan itsemurhasta Andrei hankkii käsiinsä Zojan kuvan ja päiväkirjan ja saa selville, että tyttö oli rakastunut häneen ensi silmäyksellä. Zoja alkaa ilmestyä Andreille unessa ja vähitellen myös valveilla ollessa. Andrei menettää järkensä ja kuolee odottaen jälleen tapaavansa Zojan. ==Näyttelijät== ==Tuotanto ja vastaanotto== Aleksandr Hanžonkovin yhtiön tuottama Kuoleman jälkeen perustuu Ivan Turgenevin kertomukseen Klara Militš, josta tehtiin samana vuonna myös toinen elokuvasovitus. Näyttelijä Jevlalija Kadminan itsemurhan innoittama kertomus kuuluu Turgenevin myöhäisiin ”mystisiin tarinoihin”, joihin kirjailija itse suhtautui ironisesti. Ohjaaja Jevgeni Bauerin ”salonkipsykologinen elokuvadraama” jättää Turgenevin huumorin sikseen ja korostaa tarinan yliluonnollisia piirteitä. Näyttämöllä tehty itsemurha sivuutetaan varsin nopeasti, koska se oli nähty jo moneen kertaa aikaisemmin – muun muassa Vera Karallin elokuvassa Les chrysanthèmes (1914). Bauerin ohjaustyön visuaalisia ansioita ovat päähenkilöä juhlissa seuraava poikkeuksellisen pitkä kamera-ajo, studiossa kuvatut unennäyt, viehättävä ja hienostunut Karalli sekä kylmäkiskoiseen osaansa sopiva moitteettoman komea Vitold Polonski. Aikalaiskritiikki suhtautui kielteisesti Turgenevin kertomukseen tehtyihin muutoksiin ja piti elokuvan unennäkyjä pitkitettyinä. Suomessa Kuoleman jälkeen sai ensi-iltansa helsinkiläisessä Scala-teatterissa huhtikuussa 1916. Fyrenin mukaan Pietarissa poikkeuksellista huomiota herättänyt elokuva oli aiheeltaan ja käsittelytavaltaan arvokas sekä hyvin näytelty. ==Lähteet== ==Aiheesta muualla== * * * Kuoleman jälkeen Kari Glödstafin Mykkäelokuvasivustolla * Silents, Please! Luokka:Melodraamat Luokka:Venäläiset mykkäelokuvat Luokka:Vuoden 1915 venäläiset elokuvat
Paavo Laitinen

Paavo Antero Laitinen (8. marraskuuta 1931 Kuusamo – 25. marraskuuta 2004 Helsinki) oli suomalainen juristi, diplomaatti ja pankinjohtaja.Paavo Laitinen, Helsingin Sanomat muistot 27.5.2011 Kuka kukin on 1978 Laitisen vanhemmat olivat kenttäpiispa Toivo Vilho Kultimo Laitinen ja Saara Liina Määttä. Hän pääsi ylioppilaaksi 1951 ja valmistui lainopin kandidaatiksi ja ekonomiksi 1955. Laitinen meni aluksi ulkoministeriön palvelukseen. Hän oli ulkoasiainministeriön avustajana 1956–1958, Washingtonin suurlähetystön avustajana 1959–1961, Ankaran suurlähetystön II luokan lähetystösihteerinä 1961–1963, ulkoasiainministeriön jaostosihteerinä 1964–1965 ja Tukholman suurlähetystön I luokan lähetystösihteerinä 1965–1968. Hän oli ulkoasiainministeriön jaostopäällikkönä 1968–1971 ja Pariisin suurlähetystön lähetystöneuvoksena 1971–1972. Laitinen siirtyi sitten pankkialalle ja oli Pohjoismaiden Yhdyspankin, sittemmin Suomen Yhdyspankin johtokunnan jäsenenä 1972–1974 ja pankin varatoimitusjohtajana vuodesta 1974 alkaen. Paavo Laitisen on arveltu olleen yksi Suomen Kuvalehteen kirjoittaneen Veikko Viisi -kollektiivinimimerkin takana olleista ulkoministeriön virkamiehistä. Muita olivat Risto Hyvärinen, Max Jakobson ja Keijo Korhonen. == Lähteet == Luokka:Suomalaiset juristit Luokka:Suomalaiset diplomaatit Luokka:Suomalaiset pankinjohtajat Luokka:Vuonna 1931 syntyneet Luokka:Vuonna 2004 kuolleet
Suunnistuksen maailmanmestaruuskilpailut 1968

Suunnistuksen maailmanmestaruuskilpailut 1968 pidettiin 28.–29. syyskuuta 1968 Ruotsin Linköpingissä. Kyseessä olivat lajin toiset maailmanmestaruuskilpailut. Sekä miehet että naiset kilpailivat yhdellä henkilökohtaisella matkalla ja viestissä. == Miesten henkilökohtainen kilpailu == Matkan pituus 14,6 km. Sija Maa Kilpailija Aika 1 Karl Johansson 1.48.19 2 Sture Björk 1.49.38 3 Åge Hadler 1.50.13 4 Juhani Salmenkylä 1.51.18 5 Ola Skarholt 1.51.48 6 Sten-Olof Carlström 1.53.37 7 Jostein Nilsen 1.54.16 8 Stig Berge 1.54.32 9 Pauli Reunamäki 1.55.27 10 Veijo Tahvanainen 1.55.30 == Naisten henkilökohtainen kilpailu == Matkan pituus 7,8 km. Sija Maa Kilpailija Aika 1 Ulla Lindkvist 1.04.55 2 Ingrid Hadler 1.10.35 3 Kerstin Granstedt 1.11.27 4 Pirjo Seppä 1.15.48 5 Raila Kerkelä 1.16.57 6 Vibeke Bögevig 1.22.47 7 Jitenka Sevcikova 1.23.33 8 Birgitta Larsson 1.25.02 9 Inga-Britt Bengtsson 1.25.59 10 Astrid Rödmyr 1.26.43 == Miesten viesti == Sija Maa Kilpailijat Aika 1 Sture Björk Karl Johansson Sten-Olof Carlström Göran Öhlund 4.25.19 2 Rolf Koskinen Veijo Tahvanainen Juhani Salmenkylä Markku Salminen 4.25.28 3 Per Fosser Ola Skarholt Stig Berge Åge Hadler 4.42.31 4 Dieter Hulliger Karl John Max Jüni Alex Schwager 5.23.56 5 Jörgen C. Nielsen Leif Nörgård Flemming Nörgård Keld Olsen 5.48.23 6 Helmut Conrad Dieter Conrad Tassilo Schmalfeld Hans-Dieter Baumgart 5.53.11 == Naisten viesti == Sija Maa Kilpailijat Aika 1 Astrid Rödmyr Astrid Hansen Ingrid Hadler 3.17.53 2 Gun-Britt Nyberg Kerstin Granstedt Ulla Lindkvist 3.18.07 3 Pirjo Seppä Tuula Hovi Raila Kerkelä 3.42.15 4 Mona Hebo Annette Axelsen Vibeke Bögevik 4.02.06 5 Annekäthe Grieder Helen Thommen Ruth Galliker 4.02.07 6 Jana Graubnerova Jitenka Sevcikova Nadezda Mertova 4.08.22 == Mitalitaulukko == Sijoitus Maa Kulta Hopea Pronssi Yhteensä 1 3 2 1 6 2 1 1 2 4 3 0 1 1 2 == Lähteet == * 1968 Maailmanmestaruuskilpailut 1968 Luokka:Vuoden 1968 urheilu
NRP Vulcano (1910)

NRP Vulcano oli Portugalin laivaston vuonna 1910 vesillelaskettu miinalaiva. == Valmistus == Alus tilattiin Thornycroftilta. Alus laskettiin vesille 1910.Gardiner, Robert s. 374 == Palvelus == Alus poistettiin laivastoluettelosta 1940-luvulla. == Lähteet == * === Viitteet === Luokka:Portugalin laivaston sotalaivat Luokka:Thornycroftin valmistamat alukset
NRP Flexa (1909)

NRP Flexa tai Flecha oli Portugalin laivaston vuonna 1909 vesillelaskettu tykkivene. == Valmistus == Siirtomaaministeriö tilasi aluksen. Alus laskettiin vesille 1909.Gardiner, Robert s. 374 == Palvelus == Alus poistettiin laivastoluettelosta vuonna 1933. == Lähteet == * === Viitteet === Luokka:Portugalin laivaston tykkiveneet
NRP Tete (1918)

NRP Tete oli Portugalin laivaston vuonna 1918 vesillelaskettu tykkivene. == Valmistus == Siirtomaaministeriö tilasi aluksen Cubitt Townista Yarrow and Companyltä Sambesille korvaamaan räjähdyksessä tuhoutuneen saman nimisen aluksen. Alus laskettiin vesille 1909.Gardiner, Robert s. 375 == Palvelus == Alus modernisoitiin 1920-luvulla ja se poistettiin laivastoluettelosta 1970-luvulla. == Lähteet == * === Viitteet === Luokka:Portugalin laivaston tykkiveneet Luokka:Yarrow’n valmistamat alukset
NRP Dili

NRP Dili oli Portugalin laivaston partiovene. == Palvelus == Alus oli asema- aluksena Portugalin Timorilla, kunnes se poistettiin laivastoluettelosta 1938.Gardiner, Robert s. 375 == Lähteet == * === Viitteet === Luokka:Portugalin laivaston partioalukset
NRP Lince (1911)

NRP Lince oli Portugalin laivaston vuonna 1911 vesillelaskettu partiovene. == Valmistus == Alus tilattiin Italiasta Livornosta Cantiere navale fratelli Orlandolta. Alus laskettiin vesille 1911.Gardiner, Robert s. 375 == Palvelus == Alus oli torpedokoululaivana kotivesillä, kunnes se poistettiin laivastoluettelosta 1945. == Lähteet == * === Viitteet === Luokka:Portugalin laivaston partioalukset Luokka:Cantiere navale fratelli Orlando
NRP Cinco de Otoubro (1900)

NRP Cinco de Otoubro oli Portugalin laivaston vuonna 1900 vesillelaskettu yhteysalus. == Valmistus == Alus tilattiin Ramage and Fergusonilta Leithistä. Alus laskettiin vesille 1900 nimellä SS Banshee.Gardiner, Robert s. 375 == Palvelus == Alus muutettiin kuninkaalliseksi jahdiksi 1901 nimellä Amélie IV ja se nimettiin vuoden 1910 vallankumouksen jälkeen Cinco de Otoubroksi. Aluksen aseistuksena oli 1921 vain kaksi 37 millimetrin tykkiä ja se muutettiin merentutkimusalukseksi 1924. Alus poistettiin laivastoluettelosta 1937. == Lähteet == * === Viitteet === Luokka:Portugalin laivaston sotalaivat
Harri Hakkarainen (lääkäri)

Harri Matti Hakkarainen (s. 12. tammikuuta 1970) on suomalainen lääkäri. Hän on erityisesti urheilun parissa toiminut lääkäri ja myös valmentaja.Suomen tunnetuin huippu-urheilulääkäri Harri Hakkarainen menetti lupansa. Iltasanomat.fi 1.8.2018, viitattu 10.8.2018 Hakkarainen opiskeli liikuntatieteitä Jyväskylän yliopistossa ja valmistui lääkäriksi Kuopion yliopistosta. Hakkarainen on toiminut lääkärinä muun muassa Olympiakomiteassa, jääkiekkomaajoukkueessa, KHL:ssä, Kärpissä, Jokereissa, HIFK:ssa, Pelicansissa, hiihtomaajoukkueessa ja Vierumäen urheiluopistolla sekä monien urheilijoiden henkilökohtaisena lääkärinä. Hakkarainen menetti lääkärinoikeutensa väliaikaisesti elokuussa 2018. Hän sanoi, että aloite tuli häneltä itseltään. Hän sai oikeudet rajoitettuna takaisin maaliskuussa 2019 ja myöhemmin kokonaan, mutta ammatinharjoittamisoikeuksia on edelleen vuonna 2024 rajoitettu.https://www.is.fi/urheilu/art-2000010407896.html Hakkarainen tuomittiin Pohjois-Savon käräjäoikeudessa elokuussa 2024 törkeästä rattijuopumuksesta 70 päivän ehdolliseen vankeusrangaistukseen. Lisäksi Hakkarainen sai 40 päiväsakkoa, joka teki hänen tuloillaan 3 320 euroa. Rattijuopumus tapahtui Siilinjärvellä 21. huhtikuuta 2024. Hänen uloshengitysilmansa alkoholipitoisuus oli 0,92 milligrammaa litraa kohden mittaushetkellä. == Lähteet == Luokka:Suomalaiset urheilulääkärit Luokka:Vuonna 1970 syntyneet Luokka:Elävät henkilöt
Ruovesi (lehti)

Ruovesi-lehti on suomalainen Ruovedellä ilmestyvä paikallislehti jota julkaisee Ruoveden Sanomalehti Oy. Lehti ilmestyy kerran viikossa keskiviikkoisin ja se on perustettu 1920. Vuonna 2018 lehden päätoimittajana on Anu Kuivasmäki.Ruovesi-lehden yhteystiedot Ruovesi-lehden tiedot Fennicassa Ruoveden Sanomalehti Oy julkaisee myös Teisko-Aitolahti-paikallislehteä. == Lähteet == == Aiheesta muualla == * Ruovesi-lehden kotisivut * Ruovesi-lehden vuosikerrat 1920-1929 digitoituna Kansalliskirjastossa Luokka:Suomalaiset paikallislehdet Luokka:Ruovesi
Tapan sinut, Willie Boy

Tapan sinut, Willie Boy (Tell Them Willie Boy Is Here) on Abraham Polonskyn käsikirjoittama ja ohjaama moderni lännenelokuva vuodelta 1969. Elokuva oli Polonskyn ensimmäinen ohjaus vuoden 1948 elokuvan Pahan pauloissa jälkeen hänen oltuaan 17 vuotta Hollywoodin mustalla listalla. == Juoni == Lännenelokuvaksi rauhallinen ja viipyilevä tarina on näkökulmaltaan intiaanien puolella. Se perustuu vuoden 1909 tositapahtumiin ja historioitsija Harry Lawtonin niistä tekemään kirjaan. Amerikan vanhimpaan intiaaniheimoon pajuteihin kuuluvaa nuorta intiaanimiestä Willie Boyta (Robert Blake) jahtaavat sekä oma reservaattiyhteisö että valkoihoiset. Hän pakenee erämaahan yhdessä rakastettunsa Lolan (Katharine Ross) kanssa. Sheriffi Cooper (Robert Redford) lähtee joukkoineen etsimään nuortaparia. Sivujuonina ovat Cooperin vaikea suhde reservaatin johtajaan, tohtoriksi kouluttautuneeseen Elizabeth Arnoldiin (Susan Clark) ja Yhdysvaltojen presidentin William Taftin tulossa oleva vierailu. Tarinan loppu jää avoimeksi. == Vastaanotto == Helsingin Sanomien Eeva Järvenpää piti Willie Boyta joistakin turhan osoittelevista elementeistä huolimatta kesän 1970 tärkeimpänä elokuvaensi-iltana Arthur Pennin hippielokuvan Alicen ravintola ohella. Video-oppaassa vuodelta 1994 Asko Alanen antaa elokuvalle neljä tähteä viidestä, mikä vastaa sanallista arviota ”erinomainen”. The New York Timesin kriitikot valitsivat elokuvan vuonna 2004 yhdeksi kaikkien aikojen tuhannesta parhaasta maailmassa. == Lähteet == == Aiheesta muualla == * Luokka:Yhdysvaltalaiset lännenelokuvat Luokka:Vuoden 1969 yhdysvaltalaiset elokuvat
Teisko-Aitolahti

Teisko-Aitolahti-lehti on suomalainen Ruovedellä ilmestyvä Teiskon ja Aitolahden paikallislehti jota on julkaissut vuodesta 2001 Ruoveden Sanomalehti Oy. Lehti ilmestyy kerran viikossa torstaisin ja se on perustettu 1925. Teisko-Aitolahti-lehden tiedot FennicassaRuovesi- ja Teisko-Aitolahti- lehtien yhteystiedot Teisko-Aitolahti-lehden mediakortti Ruoveden Sanomalehti Oy julkaisee myös Ruovesi-paikallislehteä. == Lähteet == == Aiheesta muualla == * Ruovesi- ja Teisko-Aitolahti-lehtien kotisivut * Teisko-Aitolahti-lehden vuosikerrat 1925-1929 digitoituna Kansalliskirjastossa Luokka:Suomalaiset paikallislehdet Luokka:Teisko Luokka:Aitolahti
Vaja Finland

__NOTOC__ Vaja Finland on vuonna 2011 perustettu suomalainen yritys, joka valmistaa pääasiassa vitroposliinisia käyttöastioita. Yrityksen perustivat Henna Lamberg ja Fred Owren, jotka olivat saaneet muotoilijan ammattitaitonsa työskennellessään Arabian tehtaalla. Owren vastaa tuotteiden muotoilusta ja Lamberg kuvioiden suunnittelusta. Yritys toimii joukkorahoituksella. Osakkeenomistajia on sata. Yksi omistajista on Moomin Characters. == Tuotanto == Lamberg ja Owren aloittivat tuotteiden kehittelyn ja valmistamisen heidän Loviisassa sijaitsevan omakotitalon pihalla olleeseen puuvajaan rakennetussa työtilassa. Sittemmin tuotanto on siirtynyt Porvooseen ja aluksi käsityönä tehtyjen tuotteiden valmistamiseen on otettu käyttöön koneita ja piensarjatuotannosta ollaan siirtymässä koneelliseen tuotantoon. Vajan valikoimaan kuuluu muun muassa mukeja, kannuja, kuppeja ja lautasia. Tuotteita myydään Suomen lisäksi ainakin Ruotsissa, Norjassa ja Saksassa. Yrityksen oma verkkokauppa ja tehtaanmyymälä avattiin elokuussa 2018. Vaja Finland on suunnitellut oman mallistonsa lisäksi muun muassa Artekin myymän kukkopillin, Ravintola Finnjävelin käyttämän astisarjan sekä Hotelli Punkaharjulle räätälöidyn koristeen. Vaja on valmistanut myös Unmondaylle kaiutinrunkoja ja Sessakille valaisinkupuja. Vajan valmistamaa Muumi-aiheista mukia myytiin syksyllä 2020 japanilaisessa Matsuya-tavaratalossa. == Lähteet == == Aiheesta muualla == * Vaja Finland kotisivut * Vaja Finlandin Facebook-sivut * Jokaisen posliinikupin korva pyyhkäistään tehtaalla puhtaaksi käsin – Suomalaisyritys tahtoo säilyttää keramiikkataidot kotimaassa | Maaseudun tulevaisuus Luokka:Posliinitehtaat Luokka:Keramiikan valmistajat Luokka:Sisustusalan tuotemerkit
Asturialaiset

Asturialaiset (asturiaksi: asturianos) ovat Asturiasta peräisin oleva etninen ryhmä. Asturialaisia asuu myös Amerikan mantereella ja muualla Euroopassa. ==Kulttuuri ja yhteiskunta== Asturialaiset ovat visigoottilaista, keltiberiläistä ja latinalaista alkuperää. Suurin osa asturialaisista kuuluu katoliseen kirkkoon. ===Kielet=== Asturian kieli, jonka puhujamäärä on ollut laskussa 1900-luvulta lähtien, on yksi asturialaisten puhumista kielistä. 40 % asturialaisista puhuu asturiaa ja heistä 10 % puhuu sitä äidinkielenään. Kieli on suojeltu autonomisella lainsäädännöllä, mutta se ei ole virallinen kieli Asturiassa. ===Keittiö=== Asturian kuuluisin alueellinen ruoka on fabada asturiana, joka on pavuista, sianlihasta, verimakkarasta, chorizosta ja sahramista tehty muhennos. ==Merkittäviä asturialaisia== * Chindasuinth * Pelayo * Alfonso I (Asturia) * Silo (Asturia) * Gaspar Melchor de Jovellanos * Fernando Villaamil * Leopoldo Alas * Feredrico Romeo * Indaelico Prieto * Carmen Polo * Severo Ochoa * Santiago Carrillo * Margarita Salas * Corín Tellado * Javier Fernández * Xuan Bello * Letizia (Espanjan kuningatar) * Luis Enrique Martínez * David Villa * Dania González Peñas * Santi Cazorla * Juan Mata * Fernando Alonso ==Lähteet== # http://www.ine.es/ss/Satellite?L=es_ES&c;=Page&cid;=1259935840871&p;=1259935840871&pagename;=CensoElectoral%2FINELayout # https://www.ncbi.nlm.nih.gov/pmc/articles/PMC2668061 # Bauske 1995 # http://www.oldhavanaweb.com/asturian_center_building.html # http://www.cuba- museums-guide.com/cuba_museums/asturian_center.htm # https://books.google.com/books?id=zMfsVb9eh- QC&pg;=PA105&lpg;=PA105&dq;=Asturian+Center&source;=bl&ots;=WnpxyglHNY&sig;=EMK1O3Kmy8CRuTmXDPMgOv2qArY # http://digitalcollections.ucsc.edu/cdm/ref/collection/p265101coll30/id/4411 # https://web.archive.org/web/20080518193607/http://www.asturianus.org/ # http://www.centroasturianotampa.org/history/ # http://www.fica.es/?option=com_content&view;=article&id;=25&Itemid;=28 # http://www.centroasturiano.org/ Luokka:Asturia Luokka:Espanjan etniset ryhmät
Luettelo jalkapallon naisten maailmanmestaruuskilpailujen finaaleista

Jalkapallon naisten maailmanmestaruuskilpailut (FIFA Women's World Cup) on Kansainvälisen jalkapalloliiton Fifan järjestämä jalkapalloturnaus, joka pelataan neljän vuoden välein. Se pelattiin ensimmäisen kerran Kiinassa vuonna 1991 – yli 60 vuotta ensimmäisen miesten maailmanmestaruusturnauksen jälkeen. Aivan kuten miesten turnaus, MM-kilpailu on viimeinen kilpailu, ja tulos määrittää, mikä maa on julistettu maailmanmestareiksi. Jos 90 minuutin säännöllisen pelin jälkeen pisteet ovat tasan, pelataan vielä 30 minuutin jakso, jota kutsutaan jatkoajaksi. Jos tällainen peli on edelleen tasan ylimääräisen ajan jälkeen, päättää ottelun rangaistuspotkukilpailu. Vahvistettu rangaistuspotentiaali joukkue julistetaan sitten mestareiksi. Turnaus on päättänyt kertaluonteiseen otteluun joka kerta. == Kisat ja mitalistit == Vuosi Isäntämaa Finaali Pronssiottelu 1\. sija Tulos 2. sija 3. sija Tulos 4. sija 1991 Kiina 2–1 4–0 1995 Ruotsi 2–0 2–0 1999 Yhdysvallat 0–0 ja. (5–4 rp.) 0–0 ja. (5–4 rp.) 2003 Yhdysvallat 2–1 ja. 3–1 2003 Yhdysvallat Ottelu ratkesi kultaisella maalilla Ottelu ratkesi kultaisella maalilla Ottelu ratkesi kultaisella maalilla 3–1 2007 Kiina 2–0 4–1 2011 Saksa 2–2 ja. (3–1 rp.) 2–1 2015 Kanada 5–2 1–0 ja. 2019 Ranska 2-0 2-1 2023 Australia/Uusi- Seelanti 1-0 2-0 == Mitalitaulukko == Nro Maa Mestaruus Hopeaa Pronssia 1 4 1 3 2 2 1 0 3 1 1 0 3 1 1 0 5 1 0 0 6 0 1 4 7 0 1 1 7 0 1 1 9 0 1 0 9 0 1 0 == Lähteet == Luokka:Jalkapallon naisten maailmanmestaruuskilpailut Naisten maailmanmestaruuskilpailujen finaaleista
Markus Blom

Markus Blom (s. 25. lokakuuta 1982) on suomalainen laulaja ja ääninäyttelijä. Hän asuu Salossa ja Vaasassa. Hän on ollut muutamaan otteeseen Idolsissa. == Dubbaukset == == Lähteet == Luokka:Suomalaiset ääninäyttelijät Luokka:Suomalaiset laulajat Luokka:Vuonna 1982 syntyneet Luokka:Elävät henkilöt
James Dunbar

James Ralph ”Jim” Dunbar (17. heinäkuuta 1930 Crawfordsville, Indiana – 14. toukokuuta 2018 The Woodlands, Texas) oli yhdysvaltalainen soutaja ja olympiavoittaja. Dunbar voitti kahdeksikossa olympiakultaa Helsingissä 1952. Hän työskenteli myöhemmin sotilaslentäjänä.Olympics at Sports-Reference.com Dunbar kuoli 87-vuotiaana kotonaan Texasin The Woodlandsissa 14. toukokuuta 2018.https://www.legacy.com/obituaries/woodlands/obituary.aspx?n=james-r- dunbar-jim&pid;=189348693 == Lähteet == * Jim Dunbar Bio, Stats, and Results Olympics at Sports-Reference.com === Viitteet === Luokka:Yhdysvaltalaiset soutajat Luokka:Yhdysvaltalaiset olympiavoittajat Luokka:Vuonna 1930 syntyneet Luokka:Vuonna 2018 kuolleet
Juri Kutsenko

Juri Mihailovitš Kutsenko (, 5. maaliskuuta 1952 Tavrovo, Kurskin alue, Venäjän SFNT – 22. toukokuuta 2018) oli Neuvostoliittoa edustanut yleisurheilija, joka kilpaili kymmenottelussa. Kutsenko saavutti olympiahopeaa Moskovassa 1980. Vuoden 1978 EM-kilpailuissa hän oli viides.Olympics at Sports-Reference.com Kutsenko kuoli 66-vuotiaana 22. toukokuuta 2018.https://archive.today/20180524062817/http://www.belnovosti.ru/sport/2018/05/23/id75010 == Lähteet == * Yury Kutsenko Bio, Stats, and Results Olympics at Sports- Reference.com === Viitteet === Luokka:Neuvostoliittolaiset yleisurheilun moniottelijat Luokka:Neuvostoliittolaiset olympiamitalistit Luokka:Vuonna 1952 syntyneet Luokka:Vuonna 2018 kuolleet